钦定古今图书集成/明伦汇编/氏族典/第346卷 > 周颖
## 钦定古今图书集成/明伦汇编/氏族典/第346卷 > 周颖

按《万姓统谱》：颖字伯望，江山人。受业胡瑗，以行义称。
与赵抃、李黼交，抃为谏官，颖尝移书曰：“当公心以事
君，平心以待物，无以难行事强人主，无以私喜怒坏
公朝士大夫。”抃以书进，乃召试，赐进士第，授校书郎。
王安石礼敬之，问新法如何？对曰：“歌谣甚盛。”安石喜，
扣其词，颖高诵曰：“市易青苗，一路萧条。”安石不乐，出
守乐清，有《文集》行于世。